32001R0215
L 031/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 215/2001 НА СЪВЕТА
от 29 януари 2001 година
за изменение на Регламент (ЕО) № 2791/1999 на Съвета за определяне на някои мерки за контрол, приложими в зоната, обхваната от Конвенцията за бъдещо многостранно сътрудничество в областта на риболова в североизточната част на Атлантическия океан
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 37 от него,
като взе предвид предложението на Комисията (1),
като взе предвид становището на Европейския парламент (2),
като има предвид, че:
(1)
Член 30 от Регламент (ЕО) № 2791/1999 на Съвета (3) предвижда определени членове да останат в сила на ad hoc основа до 31 декември 2000 г., като от Комисията се изисква да предаде преди 30 септември 2000 г. най-късно всички подходящи предложения, които предвиждат окончателен режим.
(2)
В очакване на предложение, което предвижда окончателен режим, ad hoc прилагането на член 6, параграф 3, членове 8, 10 и 11 трябва да бъде продължено до 31 декември 2002 г.
(3)
Следователно Регламент (ЕО) № 2791/1999 на Съвета следва да бъде изменен,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 2791/1999 на Съвета се изменя, както следва:
1.
Бележките под линия към член 6, параграф 3, и към членове 8, 10 и 11 се заличават.
2.
В член 30 датата „31 декември 2000 г.“ се заменя навсякъде с датата „31 декември 2002 г.“, а датата „30 септември 2000 г.“ се заменя с датата „30 септември 2002 г.“.
Член 2
Настоящият регламент влиза в сила на двадесетия ден публикуването му в Официален вестник на Европейските общности.
Прилага се от 1 януари 2001 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 януари 2001 година.